Ponapagonum

Ponapagonum er en slekt av billene i delgruppen (underfamilien) markløpere (Harpalinae) i familiegruppen løpebiller.

Utseende 
Middelsstore (7-11 millimeter), avlange, brunlige løpebiller. Hodet er rundet med nokså små fasettøyne, kjevene ikke forstørrede, antennene tynne og noe over hlave kroppslengden. Pronotum er rundet med avsatte sidekanter og en skarp midtfure. Dekkvingene er langt ovale med tydelige punktstriper.

Levevis 
Artene er funnet i tett vegetasjon dominert av skruepalmer (Pandanus), mellom 300-600 meter over havet.

Utbredelse 
Slekten er bare kjent fra øya Pohnpei i Mikronesia.

Systematisk inndeling 

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie markløpere Harpalinae Bonelli, 1810
 stammen Platynini Bonelli, 1810 
 slekten Ponapagonum Darlington, 1970
 Ponapagonum dybasi Darlington, 1970
 Ponapagonum pairoti Darlington, 1970

Referanser

Litteratur

Eksterne lenker 
 

Markløpere
Biller formelt beskrevet i 1970
Mikronesiaføderasjonens insekter
Dyr formelt beskrevet av Philip Jackson Darlington